Ohjelman ovat kustantaneet Joyce Meyerin työn tukijat.
En usko, että meillä tai minullakaan on mitään käsitystä siitä, -
millainen voima sanoilla on, vaikka olen tutkinut asiaa ja puhunut siitä.
Jos meillä olisi, valitsisimme sanamme paljon tarkemmin.
ILOA ARKEEN Varo sanojasi. Osa 2/2
Miten Jumala voisi muuttaa ihmisiä sinun sanojesi kautta, -
jos puolet ajasta loukkaat ja panettelet ihmisiä, -
juoruat heistä ja olet kielteisellä asenteella?
Sanat vaikuttavat meissä olevaan voiteluun.
On myös kielilläpuhumisen lahja, profetoiminen ja kielten selitys.
Monia kauhistuttaa ajatus kielilläpuhumisesta.
Ensi vuonna aion opettaa Hengen lahjoista.
Mutta opetuksille on valittava sopiva paikka.
Kokouksiimme tulee ihmisiä kaikista kirkkokunnista.
Yritän olla pelästyttämättä, jotta voisin auttaa.
Olen puhunut kielillä 40 vuotta. Nytpähän tiedätte!
Sanot, ettet ymmärrä. En minäkään.
Raamattu sanoo, että kielilläpuhuva rakentaa itseään ja uskoaan.
Se on yliluonnollinen lahja. Yliluonnollista ei voi selittää.
Jotkut väittävät henkilahjojen kuolleen alkukirkon mukana.
Mutta jos he tarvitsivat niitä, miten me muka pärjäisimme?
Raamattu ei opeta, että henkilahjat kuolevat alkuseurakunnan mukana.
1. Kor. 13:ssa kyllä sanotaan, -
että kun tulee se, mikä on täydellistä, -
emme enää tarvitse henkilahjoja.
Ainut täydellinen on Jeesus, eikä hän ole vielä palannut.
Tarvitsemme kaiken mahdollisen avun.
Itse tarvitsen Pyhän Hengen yliluonnollista voimaa -
elääkseni maailman saastutuksen yläpuolella ja säilyttääkseni ilon.
Kun on Pyhän Hengen voitelema, tekee asioita, joita ei aina ymmärrä, -
enkä ole enää 40 vaan 75!
Olen 75! Olen elänyt kolme neljännesvuosisataa.
Keho vanhenee, mutta sisäisesti saamme uudistua päivittäin.
Myöhemmät vuodet ovat parempia kuin aiemmat.
Ei kukaan ole liian vanha tai nuori Jumalan käyttöön.
Aloitin hengellisen työn, kun meillä oli 3 teiniä ja vauva.
Lasten lukumäärä ei estä hengellisen työn tekemistä.
Voitelu auttaa tekemään asioita, joihin ei muuten pystyisi.
Siinäpä kuulitte!
En aikonut sanoa noita asioita, mutta pitäkää hyvänänne!
Tarvitsemme Jumalan voitelua kipeästi.
Miten sitä voi pyytää, jos ei edes tiedä, mitä se on?
Tarvitsemme Jumalan läsnäoloa ja voimaa.
Olen totaalisen kyllästynyt surullisiin, surkeisiin, -
napiseviin, purnaaviin ja valittaviin uskoviin.
Eli aiheenamme on, miten puhumme.
Kun Pyhä Henki vuodatettiin helluntaina, -
hän kosketti heti aluksi opetuslasten suuta.
Asiaan pitää kiinnittää huomiota. Sille on syynsä.
Paavali sanoi: "Älkää estäkö kielilläpuhumista."
Jos joku sinua kieltää, voit sanoa, että Paavali on antanut luvan.
Paavali sanoi: "...kiitän Jumalaa, -
että puhun kielillä enemmän kuin teistä kukaan..."
"Mutta puhuisin mieluummin muutaman sanan ymmärrykselläni -
kuin kielillä koko päivän, ellei läsnä ole selittäjää."
Ei korosteta kieliä liikaa mutta ei myöskään sivuuteta niitä.
Kyse on Pyhästä Hengestä, ei kielistä.
Kun menen ostamaan tennareita, en pyydä pelkkiä kengän kieliä.
Kielet tulevat kenkien mukana.
Nyt taidan kompastua omiin juttuihin.
Kun etsit Pyhää Henkeä, hän antaa käyttöösi myös lahjoja -
kaikkien hyödyksi sen mukaan, kuin hän itse parhaaksi näkee.
Ei yhtäkään Hengen lahjaa tarvitse korostaa liikaa.
Kun etsit Pyhää Henkeä ja Jumalaa, -
saat yliluonnollisen voiman voidaksesi tehdä kaiken sen, mitä Jumala pyytää.
Ehkä ajattelet: "En taida nyt ihan ymmärtää, mistä rouva puhuu."
En minäkään aina ymmärrä, mutta olen kirjoittanut kirjan.
Sen nimi on "Jumalan läheinen tunteminen".
Se puhuu Hengen lahjoista ja hedelmistä.
Olen kirjoittanut myös kirjan Pyhän Hengen kasteesta.
Tutki itse asioita. Älä odota, että joku tulee opettamaan.
Tule janoiseksi ja tutki, kunnes tiedät.
Jos haluat tietää enemmän, mene kotiin tutkimaan Raamatun sanakirjoja
Mutta nykyäänhän ei tarvitse muuta kuin googlata, niin saa lisätietoja.
Kirjoita Googleen "Pyhän Hengen lahjat". Katso, mitä saat.
Etsi sitten Raamatusta kaikki mainitut sanankohdat.
Meidän ei tarvitse elää ilman voimaa.
Apt. 1:8: "Mutta te saatte voiman, kun Pyhä Henki tulee teihin, -
ja te olette minun todistajani -
Jerusalemissa, koko Juudeassa ja Samariassa ja maan ääriin saakka."
Pyhä Henki antaa voiman itsehillintään ja itsekuriin -
ja Jumalan tahdon tekemiseen.
Yritän nyt ihan pikkuisen rauhoittua.
Kerron nyt yhden jutun.
Tiedostan, milloin voitelu on päälläni vahva ja milloin vähemmän voimakas.
Minulla on aina opettamiseen voitelu, -
mutta joskus voitelu ja Jumalan läsnäolo on niin voimakasta, -
että tuntuu kuin lentäisin täällä korokkeella.
En tiedä, mitä suustani tulee seuraavaksi, mutta puhetta vaan tulee
ja se näyttää auttavan ihmisiä. Sillä tavoin toimimme.
En ole mikään kursseilla hiottu puhuja.
Olen vain suurisuinen, ja Jumala päätti käyttää suutani.
Olen melko hyvä kommunikoimaan. Olen aina osannut perustella kantani.
Se on vahvin ja ehkä ainut lahjani.
Minulla on myös maalaisjärkeä.
Mutta pääasiassa minulla on lahja selittää Jumalan Sanaa.
En osaa muita hienoja juttuja.
Jos opettaminen ei toimisikaan, en pysty yhtäkkiä laulaa luikauttamaan.
Tarvitsen Jumalan voitelua, tai muuten olen vaikeuksissa.
Jos sitä ei ole, -
jos voitelu ei ole kovin vahva, tuskin maltan odottaa, että kokous loppuu.
Jos itse seuraan kelloa ja odotan kotiin pääsyä, kaikki ei mennyt hyvin.
Niin tapahtuu hyvin harvoin, -
vain joskus, kun Jumala yrittää saada huomioni.
Te ette huomaa asiaa, mutta itse huomaan.
Vuosia sitten minulla oli sellainen kausi, -
että opetin kuten aina, mutta voitelu tuntui puuttuvan kokonaan.
Se tuntui hirveälle.
Tuntui siltä, kuin olisin puhunut hölynpölyä.
Valitin Davelle voitelun puutetta. Hänestä puhe meni hyvin.
Hyvä, että Jumala salasi asian muilta.
Niin jatkui muutaman kerran. En tiennyt, mikä minussa oli vikana.
Päätin, etten menisi nukkumaan, ennen kuin saisin sen selville.
Menin toimistooni. Dave kävi nukkumaan.
Huusin Jumalalle: "Mikä on pielessä?" Mutta hän ei vastannut.
Seuraavana päivänä Dave sanoi: -
"Jumala taisi näyttää minulle, mikä on vikana."
Toimipa Jumala vähän kurjasti.
"En halua, että kerrot Davelle, mikä on pielessä.
Sinun pitää kertoa minulle. Olisimme voineet pitää asian kahdenkeskisenä."
Heti kun Dave kertoi asian, minua alkoi ottaa päähän.
"Tiedät, mikä on pielessä. Informoit varmaan minuakin kohta."
Odotin surkeana, mitä Dave sanoisi.
Hän sanoi: "Muistatko, kun puhuit eräästä saarnaajasta yhtenä päivänä."
Olin arvostellut hänen saarnaansa.
Minusta hän jaaritteli eikä saanut asiaansa sanottua.
Dave oli ollut kanssani samaa mieltä, -
mutta Dave ei ollutkaan asiasta Jumalan käsittelyssä.
Jumala jätti Daven nuhtelematta -
ja vieläpä kertoi hänelle, mikä minussa oli vikana
Kertomus kuulostaa hauskalta nyt, mutta silloin ei tuntunut kivalta.
Suutuin. Sanoin meneväni vielä toimistoon.
Muutaman päivän kuluttua Jumala näytti minulle Jaak. 3:1-10:n.
KR -92: "Veljeni, kovin monien teistä ei pidä ryhtyä opettajiksi, -
sillä te tiedätte, -
että meidät opettajat tullaan tuomitsemaan muita ankarammin."
Luen kohta loput.
Pääasia on, että olin toiminut todella väärin -
Jumalan Sanan opettajana, -
kun olin puhunut vähätellen toisesta Jumalan Sanan opettajasta.
Ei meidän tarvitse tuomita ketään ylipäätään.
Mutta jos haluat vaikeuksia, -
arvostele toista, jolla on sama tehtävä kuin itselläsi.
Ehkä olet seurakunnan kuoron pääsolisti.
Sinulla on upea ääni.
Sitten joku toinen saa tilaisuuden laulaa soolon.
Sanot: "Aidanseipäätkin nauravat, kun tuo laulaa."
Sinun olisi syytä tehdä parannusta ja pian.
Ymmärrättehän, mitä ajan takaa?
Tiedän erään lääkärin, joka puhuu pahaa muista lääkäreistä.
Minua karmaisee. Ajattelen: "Et tiedä, mitä teet. Olehan varovainen."
Haluan herättää teissä vähän Jumalan pelkoa.
Jumala ei pidä siitä, jos juoruamme ja puhumme muista pahaa.
Eikö asia ole näin?
Jumala sai asian minulle perille.
Toimin samoin vain kerran sen jälkeen.
Samantyylinen tilanne, sama tulos.
Joskus Herran pitää opettaa meitä useammin kuin kerran.
"...kovin monien teistä ei pidä ryhtyä opettajiksi, sillä te tiedätte, -
että meidät opettajat tullaan tuomitsemaan muita ankarammin...
Jos joku ei hairahdu puheessa, niin hän on täydellinen mies -
ja kykenee hillitsemään myös koko ruumiinsa." (KR -92)
Puheensa hillitsevä kykenee täydelliseen itsehillintään.
"Jos panemme suitset hevosen suuhun, -
me saamme sen tottelemaan itseämme -
ja voimme ohjata koko hevosta."
600-700 kg:n hevosta -
voidaan ohjata pienellä metallinpalalla, kuolaimilla.
Eli koko elämäsi suuntaa ohjaa -
pieni kehon osa nimeltä kieli ja sanat, joita puhut.
Tarvitseeko kukaan tätä opetusta tänään?
"Entä laivat: vaikka ne ovat isoja ja rajut tuulet heittelevät niitä, -
pienen pieni peräsin ohjaa laivan minne peränpitäjä haluaa." (KR -92)
Eli laivan kapteeni seisoo yhdessä laivan kohdassa -
ja ohjaa valtavaa laivaa eteenpäin -
pienellä ruorilla, jota ei moni edes näe.
Ei minulla silti ole vieläkään käsitystä sanojen voimasta, -
vaikka olenkin asiaa paljon tutkinut ja siitä paljon opettanut.
Jos käsittäisimme asian, miettisimme paljon tarkempaan, mitä sanomme.
Luepa läpi Sananlaskujen kirja -
ja merkkaa jokainen kohta, jossa opetetaan, miten puhua.
Ei ole mitään niin tärkeää kuin se, mitä ajattelemme ja miten puhumme.
Jae 5: "Samoin kieli on pieni jäsen, mutta se voi kerskua suurilla asioilla.
Pieni tuli sytyttää palamaan suuren metsän! Ja kielikin on tuli; -
meidän jäsentemme joukossa se on vääryyden maailma.
Se saastuttaa koko ruumiin ja sytyttää tuleen elämän pyörän, -
itse liekehtien helvetin tulta." Miltä tuo kuulostaa?
Kaikki eläimet voi ihminen kesyttää ja onkin kesyttänyt...
mutta kieltä ei yksikään ihminen pysty kesyttämään.
Se on hillitön ja paha, täynnä tappavaa myrkkyä.
Kielellä me ylistämme Herraa ja Isää, ja sillä me myös kiroamme ihmisiä..."
Tulemme tänne ja laulamme ylistyslauluja.
"Polvistun vain, ylistän vain, palvon sua vain..."
Laulu on meistä ihana.
Jos olisit lähtenyt täältä kesken etkä olisi kuullut tätä saarnaa, -
olisit saattanut sanoa kotimatkalla: -
"Minusta hän puhui liian pitkään. Tai liian kovalla äänellä. Jäkäti-jäkä."
Aivan kuin kirkonmenojen jälkeen -
menisimme lounaalle ja söisimme pastorin!
Lounaalla oli kivaa juoruta muista uskovista.
Emme tienneet paremmasta. Kukaan ei ollut kertonut minulle näitä asioita.
Uskooko kukaan, mitä sanon?
Kieltä on vaikea hillitä.
Miksi onkin niin vaikea olla kertomatta eteenpäin kuulemaansa juorua?
Etenkin, jos tapahtui jotain pahaa.
Luen hyvän lainauksen.
"Muinaisessa Kreikassa Sokrates oli hyvin tietoviisas.
Tuttava kysyi häneltä: 'Tiedätkö, mitä juuri kuulin ystävästäsi?'
'Odota vähän', Sokrates vastasi. Pidän sinulle ensin testin.
Testin nimi on kolmoissuodatin.
Ennen kuin kerrot ystävästäni, -
voisi olla hyvä suodattaa ensin mielessäsi se, mitä aioit sanoa.
Ensimmäinen filtteri on totuus.
Oletko varmistanut, että mitä aiot sanoa, on totta?'
'En', mies vastasi. 'Minä vain kuulin asiasta.'
Sokrates sanoi: 'Et siis edes tiedä, onko asia totta.
Toinen suodatin on hyvyys. Aiotko kertoa minulle ystävästäni hyvää?'
'En, vaan päinvastaista.'
Sokrates jatkoi: 'Haluat kertoa jotain pahaa, muttet tiedä, onko se totta.
Ehkä silti läpäiset testin, koska on vielä yksi suodatin, hyödyllisyys.
Onko minulle hyötyä siitä, mitä aioit kertoa?'
'Ei oikeastaan.'
'Eli jos asia ei ole totta, hyvää eikä edes hyödyllistä, -
miksi vaivautuisit kertomaan ollenkaan?' Sokrates päätti.
Jaak. 3:2 (KR -92): "Kaikkihan me hairahdumme monin tavoin.
Täydellinen on se, joka ei hairahdu puheissaan: -
hän kykenee hallitsemaan koko ruumiinsa."
Matt. 12:34: "Mitä sydän on täynnä, sitä suu puhuu."
"En aikonut sanoa noin!"
Mutta asia oli jo sydämessäsi, koska se tuli sieltä ulos.
Mitä enemmän ajattelet jotain, sitä todennäköisemmin sanot sen.
"Te käärmeen sikiöt, -
kuinka teidän puheenne voisi olla hyvää, kun itse olette pahoja!
Mitä sydän on täynnä, sitä suu puhuu.
Hyvä ihminen tuo hyvyytensä varastosta esiin hyvää, -
paha ihminen pahuutensa varastosta pahaa."
Kuuntelemalla ihmisen puhetta saa selville nopeasti, millainen hän on.
Kun kuuntelet, mitä itse sanot, opit tuntemaan itsesi.
Siitä ei tarvinne sanoa muuta.
Jos juoruat, olet juoruaja.
Jos valitat, olet valittaja.
Jos valehtelet, olet valehtelija.
En yritä syyllistää teitä, koska sama opetus koskee itseäni.
En halua kuvitella olevani mahtava kristitty, -
jos itselläni on räikeitä ongelmia, joihin en kiinnitä huomiota.
On tärkeää, kenen seurassa vietät aikaa.
Niillä, kenen seurassa vietät aikaa, on suuri vaikutus elämääsi.
Sanoin aiemmin, että uskon voitelun olevan siirrettävissä.
Ihmisistä, joiden kanssa vietät aikaa, voi ikään kuin tarttua jotain mukaan.
Niin voi käydä, kun kuuntelee jonkun opetusta paljon.
Jotkut ovat kuunnelleet esim. minun opetuksiani päivittäin jo vuosia.
Kohta joku sanookin: "Kuulostat ihan Joyce Meyeriltä."
Tai miehesi sanoo: "Käyttäydyt ihan kuin se rouva TV:ssä."
Alat muuttua sen kaltaiseksi, jonka seurassa vietät paljon aikaa.
Mieti tarkkaan, keiden seurassa vietät aikaa, -
koska heillä on vaikutusta elämääsi.
Älä vietä aikaa kielteisten, kärttyisten, -
nurisevien, juoruavien tai panettelevien ihmisten seurassa.
Vietä aikaa niiden kanssa, joilla on jotain hyvää sanottavana -
ja joka on positiivinen.
Jos hän kertoo sinulle muiden salaisuuksia, -
hän puhuu muille sinun asioistasi.
Herra, kosketa kieltämme pyhällä tulellasi.
Puhdista puheemme ja käytä meitä kunniaksesi.
Auta meitä ymmärtämään, ettemme voi sinua ylistettyämme -
puhua toisista pahaa ja säilyttää voiteluasi elämässämme.
Jos haluamme kokea elämässämme enemmän Pyhän Hengen voimaa, -
meidän pitää ymmärtää puheemme merkitys.
Väärät ja negatiiviset sanat voivat estää -
hänen voimansa toimimista elämässämme.
Mutta jos opimme sanomaan itsestämme ja toisista -
samaa mitä Jumala, hänen voimansa lisääntyy meissä. Saamme valita.
Pystyt valitsemaan, mitä puhut. Valitse huolella.
Suomennos: Annamari Kortelainen